# Luca Sangalli Fuentes

Luca Sangalli Fuentes (Sant Sebastià, Guipúscoa, 10 de febrer de 1995) és un futbolista professional basc que juga com a mitjapunta al Màlaga CF.

## Carrera esportiva

Sangalli va jugar per la Reial Societat donostiarra de juvenil, (tenint minuts en la Lliga Juvenil de la UEFA el 2013). Va ser pujat al segon equip el 23 de juny de 2014, i va fer el seu debut professional el 5 d'octubre substituint Eneko Capilla en un empat 1 a 1 fora de casa contra el CD Toledo de Segona Divisió B.
Sangalli va marcar el seu primer gol com a professional el 3 d'octubre de 2015, igualant el marcador en un empat 3 a 3 contra la Sociedad Deportiva Amorebieta. Sent titular indiscutible amb el B va renovar el seu contracte fins al 2019 el 26 de maig de 2017, però es va perdre els primers mesos de la temporada 2017–18 a causa de les lesions.
El 14 d'agost de 2018 Sangalli va ser pujat definitivament al planter de primera i va renovar el seu contracte fins al 2020. Va fer el seu debut en la categoria el 31 d'agost, començant de titular en una derrota 1 a 2 fora de casa contra la SD Eibar.
El 5 d'octubre de 2018 Sangalli va marcar el seu primer gol professional, fent el segon del seu equip en una victòria 3 a 1 fora de casa contra l'Athletic Club en el derbi basc. A final de mes, a 23 anys, va patir un petit accident vascular cerebral. Va tornar a jugar el següent gener contra el RCD Espanyol, i va rebre una ovació en sortir del camp.
Sangalli es va passar la temporada 2020–21 en blanc a causa d'una lesió de genoll. El juliol de 2021, fou relegat a l'equip B després que aquest pugés a la Segona Divisió. El juliol de 2021, va baixar a l'equip B, ascendit a la Segona Divisió.
El 14 de juny de 2022, Sangalli va signar contracte per un any amb l'FC Cartagena també de segona.

## Internacional

Sangalli va debutar amb la selecció basca de futbol el 12 d'octubre de 2018. Fou un dels diversos suplents en una alineació experimental que va guanyar 4–2 contra Veneçuela a Mendizorrotza.

## Palmarès
### Reial Societat

* 1 Copa del Rei: 2019-20

## Referències

* ↑ «Sangre real: Luca Sangalli quiere 'vengar' a su hermano Marco» (en castellà). Marca, 23-07-2018. [Consulta: 14 agost 2018].
* ↑ «Diez juveniles pasarán al Sanse» (en castellà). Reial Societat, 23-06-2014. Arxivat de l'original el 1 de juny de 2016. [Consulta: 14 agost 2018].
* ↑ «Hasta 2019» (en castellà). Reial Societat, 26-05-2017. [Consulta: 14 agost 2018].
* ↑ «Luca Sangalli se recupera en el momento justo» (en castellà). Mundo Deportivo, 06-12-2017. [Consulta: 14 agost 2018].
* ↑ «Cumple un sueño» (en castellà). Reial Societat, 14-08-2018. [Consulta: 14 agost 2018].
* ↑ «Ipurua continua inexpugnable» (en castellà). diari As, 01-09-2018 [Consulta: 1r setembre 2018].
* ↑ «Football news - Two penalties give Real Sociedad derby win at Athletic Club». Reuters / Eurosport, 05-10-2018. [Consulta: 6 octubre 2018].
* ↑ «Luca Sangalli: Real Sociedad midfielder suffers mild stroke». BBC Sport, 01-11-2018 [Consulta: 13 novembre 2020].
* ↑ «Vídeos: la ovación a Sangalli, los goles y el resumen del Real Sociedad - Espanyol» (en castellà). Diario Vasco, 14-01-2019 [Consulta: 13 novembre 2020].
* ↑ «Nada puede con Luca Sangalli» (en castellà). Marca, 15-07-2021. [Consulta: 2 agost 2021].
* 1 2 «La esperada vuelta de Sangalli» (en castellà). Diario AS, 17-07-2021. [Consulta: 2 agost 2021].
* ↑ «Luca Sangalli, primer fichaje del Efesé para la temporada 2022–23» (en castellà). FC Cartagena, 14-06-2022. [Consulta: 14 juny 2022].
* ↑ «Una fiesta con los debutantes como protagonistas» (en castellà). El Desmarque, 12-10-2018 [Consulta: 13 novembre 2020].

## Enllaços externs

* Luca Sangalli Fuentes a BDFutbol
* Luca Sangalli Fuentes, Fitxa a Soccerway